Мәскеу мемлекеттік университеті қызылордалық жастарға жыл сайын 20 грант бөлмек
DATE: 05:00, 12 Қараша 2017 | GMT +5
TITLE: Мәскеу мемлекеттік университеті қызылордалық жастарға жыл сайын 20 грант бөлмек
URL: https://kaz.inform.kz/news/maskeu-memlekettik-universiteti-kyzylordalyk-zhastarga-zhyl-sayyn-20-grant-bolmek_a3084444/
META: DATE: 05:00, 12 Қараша 2017 | GMT +5
TOTAL WORDS: 303
AUTHOR(S):
TEXT: Басқосуда Ресейде оқып жүрген студенттердің оқуы мен оларды болашақта жұмыспен қамту, аймағымыздың әлеуметтік-экономикалық, өндірістік және мәдени дамуының перспективалары сияқты мәселелер талқыланды. Көшербаев студенттерге Елбасының Қызылорда облысына қазан айындағы жұмыс сапары, өңірдің 2020 жылға дейінгі инвестициялық стратегиясы, «Байқоңыр» кешенінің дамуы, облыс әкімдігінің ситуациялық орталығы сияқты өзге де жастарды қызықтырған тақырыптар жөнінде әңгімеледі. Облыс әкімінің айтуынша, аймақ барлық сала бойынша қарқынды дамып, жетістіктерге қол жеткізген. Мәселен, биыл мектеп бітірушілердің 97 пайызы жоғары және орта арнаулы оқу орындарына түсті. Өңір басшысы жергілікті бюджеттің айтарлықтай үлесі білім беру саласына жұмсалатынын жеткізді. Қ. Көшербаев әлемдегі технологиялық даму тенденцияларын ескере келе жастар үшін туындап отырған заманның жаңа шақыртулары мен мүмкіндіктерін және олардың экономикаға жасалатын ықпалы жөнінде айтты. Кездесуден кейін Қызылорда облысының әкімдігі Ресей Федерациясындағы Қазақстан Республикасы елшілігінің ғимаратында М. Ломоносов атындағы Мәскеу мемлекеттік университетімен және басқа да алдыңғы қатарлы техникалық жоғары оқу орындарымен меморандумға қол қойып, келісімшарт жасасты. Қ. Көшербаев Қызылорда облысы Ресейдегі техникалық жоомен 2014 жылы тығыз әріптестік байланыс орнатқанын айтты. «Ресейдің жетекші техникалық жоғары оқу орындарымен тығыз ынтымақтастық пен тиімді серіктестіктің арқасында облыс мектептерінің 452 түлегі Мәскеу мен Санкт-Петербургтің алдыңғы қатарлы жоғары оқу орындарында білім алуда», - деді аймақ басшысы. Сондай-ақ, облыс әкімі меморандум аясында 2018 жылдан бастап М. Ломоносов атындағы Мәскеу мемлекеттік университеті физикаматематика және механика-математикалық мамандықтар бойынша сырбойылық жастарға магистратурада оқу үшін 20 грант бөлетінін жеткізді. Шараға М. Ломоносов атындағы ММУ ректоры Виктор Садовничий және ресейлік жетекші техникалық ЖОО басшылары қатысты. Өз сөзінде академик В. Садовничий Челябинск қаласында екі ел басшыларының қатысуымен өткен Қазақстан және Ресей арасындағы XIV өңіраралық ынтымақтастық форумының маңыздылығына тоқталып, қос мемлекет арасындағы достық қарым-қатынасты сақтай отырып, білім мен ғылым саласындағы әріптестікті әрі қарай жалғастыру қажет екенін атап өтті. Мәскеудің маңдайалды оқу орындарымен жасалған келісімдер аймақтың қарқынды дамуына айтарлықтай серпін беріп, облыстың интеллектуалдық әлеуетінің өсуіне, жастардың елді дамытудағы рөлін арттырып, жалпы Қазақстан мен Ресей арасмындағы қарым-қатынастың әрі қарай нығаюына септігін тигізетіні сөзсіз
